Sumerian cuneiform tablet — Period: Old Babylonian — Genre: Literary
Sign sequence:
<SURFACE> 
 UD RI A UD SUD DU RI A 
 MI RI A MI BAD DU RI A 
 MU RI A MU SUD DU RI A 
 UD |U.GUD| GAR |U.GUD| E PA |UD.DU| A BA 
 UD |U.GUD| GAR |U.GUD| E SAL ZI KA GA A BA 
 AB KALAM@g MA KA GAR ŠU₂ A BA 
 IM ŠU LAGAB NA KALAM@g MA KA GAR TAB AK A BA 
 AN KI TA BA DA BAD DU A BA 
 KI AN TA BA DA SUR RA A BA 
 MU NAM LU₂ |URU×MIN| LU BA AN GAR RA A BA 
 UD AN NI AN BA AN DU A BA 
 AN EN KID LI KI BA AN DU A BA 
 AN |SAL.TUG₂| KI GAL LA RA KUR RA SAG |PA.HUB₂.DU| BI EŠ₂ IM MA AB |PA.HUB₂.DU| A BA 
 BA <unk> A BA BA <unk> A BA 
 A A KUR EŠ₂ BA <unk> A BA 
 AN EN KI KUR EŠ₂ BA <unk> A BA 
 LUGAL RA TUR TUR BA AN DA RI 
 AN EN KI RA GAL GAL BA AN DA RI 
 TUR TUR BI |NI.UD| ŠU |HI×BAD| 
 GAL GAL BI |NI.UD| GI GUD UD DA |HI×BAD| 
 UR₂ GIŠ MA₂ TUR RI AN EN KI GA KID 
 GAR |KA×IM| NA |U.GUD| |A.AN| MI ŠU₂ ŠU₂ 
 LUGAL RA A GIŠ MA₂ SAG GA₂ KID 
 UR BAR RA DIM₂ UR MU NA |KA×GAR| E 
 AN EN KI RA A GIŠ MA₂ EGIR RA KID 
 UR MAH DIM₂ SAG GIŠ IM RA RA 
 UD BI A GIŠ DIŠ |A.AN| GIŠ HA LU EŠ₂ DIŠ |A.AN| GIŠ DIŠ |A.AN| 
 GU₂ |A.LAGAB×HAL| |UD.GIŠ%GIŠ.NUN| NA KU₃ GA KA KAK A BI 
 |A.LAGAB×HAL| |UD.GIŠ%GIŠ.NUN| NA A |KA×A| |KA×A| DA BI 
 A₂ |URU×MIN| LU UR₂ BA MU NI IN BU PA BA MU NI IN MUŠ₃@g 
 |A.LAGAB×HAL| |UD.GIŠ%GIŠ.NUN| NA A IM MA NI IB RA 
 SAL E KA AN NA TA NI₂ TE A DU 
 KA AN EN KID LAL TA NI₂ TE A DU 
 GIŠ ŠU NA MU KALAM@g KU AB@g KI EŠ₂ BA NI IN KU₄ RI 
 GIŠ SAR GI LAGAB AN MUŠ₃ EŠ₂ IM MA NI IN KU₄ KU₄ RI 
 SAL E GIŠ ŠU NA LI NE IN DU GIR₃ NI TA NE IN DU 
 SAL E GIŠ ŠU NA A LI NE IN KA GIR₃ NI TA NE IN KA 
 ME NA |A.AN| GIŠ GU ZA GI LAGAB BA NI KU NE EN NE IN KA 
 ME NA |A.AN| GIŠ NA₂ GI LAGAB BA NI NA₂ NE EN NE IN KA 
 MU 5(DIŠ) |A.AN| MU...
 GIŠ BA LAGAB SU BI NU MU KALAM@g DA DAR 
 UR₂ BI A MUŠ |KA×LI| NU ZU E |U₂.KI.SUM.GA| IM MA NI IB UŠ 
 PA BI A HU |AN.IM.DUGUD| HU NE AMAR IM MA NI IB GAR 
 |PA.IB| BI A KI EL KID LAL KID E₂ IM MA NI IB KAK 
 KI EL KA NE NE ŠA₃ HUL₂ HUL₂ 
 KU₃ AN MUŠ₃ KID |A.IGI| E NE BA ŠEŠ₂ ŠEŠ₂ 
 UD NI LI DA AN UR₂ UD GI DA 
 BURU₅ UD NI LI |KA×ŠID| GI₄ GI₄ DA 
 AN UD |E₂.NUN| TA |UD.DU| A NI 
...KU₃ AN MUŠ₃ KID |SAL.KU| A NI UR SAG DUN AN UD UR₂ 
...AN UD RA KA MU NA |UMUM×KASKAL| E KU₃ AN MUŠ₃ KID 
 ŠEŠ MU UD RI A NA |NINDA₂×NE| BA TAR RA A BA 
 UD GAN MA AL LA KA NA |NINDA₂×NE| GA₂ BA E NI LA RI 
 UD AN NI AN BA AN IR RA A BA 
 AN MU |U.GUD| KID LI KI BA AN IR RA A BA 
 AN GA ŠA AN KI GAL LA RA KUR RA SAG |PA.HUB₂.DU| GA EŠ₂ IM MA AB |PA.HUB₂.DU| GA A BA 
 BA <unk> A BA BA <unk> A BA 
 A A KUR EŠ₂ BA <unk> A BA 
 AN |GUD×KUR| AN KI KUR EŠ₂ BA <unk> A BA 
 |IGI.DIB| MU KALAM@g RA TUR TUR BA AN DA RI 
 AN |GUD×KUR| AN KI RA GAL GAL BA AN DA RI 
 TUR TUR BI |NI.UD| ŠU A |HI×BAD| 
 GAL GAL BI |NI.UD| GI...
 UR₂ GIŠ MA₂ TUR RI...
 ŠE EN |KA×IM| NA |U.GUD| |A.AN|...
 |IGI.DIB| MU KALAM@g RA A...
 UR BAR RA DIM₂ UR...
 AN |GUD×KUR| AN KI RA A...
 UR MAH DIM₂ SAG GIŠ IM RA RA 
 UD BI A MU DI TA |A.AN| GIŠ HA LU EŠ₂ DI TA <unk> <unk> DI TA |A.AN| 
 GU₂ |A.LAGAB×HAL| |UD.GIŠ%GIŠ.NUN| NA KU₃ GA KA KAK A BA 
 |A.LAGAB×HAL| |UD.GIŠ%GIŠ.NUN| NA A |KA×A| |KA×A| DA BI 
 A₂ IM |URU×MIN| LU UR₂ BA MU NI IN BU PA BA MU NI IN MUŠ₃@g 
 |A.LAGAB×HAL| |UD.GIŠ%GIŠ.NUN| NA A IM MA NI IB RA 
 NU NUNUZ E NE |NINDA₂×NE| AN NA TA NI₂ TE A DU 
 E NE |NINDA₂×NE| AN MU |U.GUD| KID LAL TA NI₂ TE A DU 
 MU ŠU GA₂ MU KALAM@g KU AB@g KI EŠ₂ BA NI IN KU₄ 
 GIŠ SAR GI LAGAB KU₃ GA ŠA AN NA EŠ₂ IM MA NI IN KU₄ KU₄ 
 NU NUNUZ DU MU ŠU GA₂ LI NE IN DU ME RI MU TA NE IN DU 
...MU ŠU GA₂ A LI NE IN |UMUM×KASKAL| ME RI MU TA A NE DU NU NUNUZ DU 
 ME NA |A.AN| GIŠ GU ZA GI LAGAB BA NI KU |IGI.DIB| NE EN NE IN KA 
 ME NA |A.AN| GIŠ NA₂ GI LAGAB BA NI NA₂ NE EN NE IN KA 
 MU 5(DIŠ) |A.AN| MU U |A.AN| BA E NI LA RI 
 MU BA LAGAB...NU MU KALAM@g DA DAR 
...NU ZU E |U₂.KI.SUM.GA| IM MA NI IB UŠ 
 PA BI A HU |AN.IM.DUGUD| HU AMAR IM MA NI IB GAR 
 |PA.IB| BA BI A...KID LAL KID E₂ IM MA NI IN UŠ 
 KI EL KA...ŠA₃ HUL₂ HUL₂ 
 KU₃ AN MUŠ₃ KID |A.IGI| E NE BA ŠEŠ₂ ŠEŠ₂ 
 ŠEŠ A NI UR SAG DUN AN UD KA BI NU MU NE DU 
 UD NI LI DA AN UR₂ UD GI NE 
 HU BURU₅ HU UD NI LI |KA×ŠID| GI₄ GI₄ DA 
 AN UD |E₂.NUN| TA |UD.DU| A NI 
 |SAL.KU| A NI KU₃ AN MUŠ₃ KID 
 UR SAG AN |GIŠ.NE@s.GA.ME.U.U.U| KA...
 ŠEŠ MU UD RI A NA |NINDA₂×NE|...
 UD...KA NA |NINDA₂×NE| BA E NI LA RI 
...
...KUR RA SAG |PA.HUB₂.DU| GA EŠ₂ IM MA AB |PA.HUB₂.DU| GA A BA 
 BA <unk> A BA BA <unk> A BA 
 A A KUR EŠ₂ BA <unk> A BA 
 AN |GUD×KUR| AN KI KUR EŠ₂ BA <unk> A BA 
 |IGI.DIB| MU KALAM@g RA TUR TUR BA AN DA RI 
 AN |GUD×KUR| AN KI RA GAL GAL BA AN DA RI 
 TUR TUR BI |NI.UD| ŠU |HI×BAD| 
 GAL GAL BI |NI.UD| GI GUD UD DA |HI×BAD| 
 UR₂ GIŠ MA₂ TUR RI AN |GUD×KUR| AN KI GA KID 
 ŠE EN |KA×IM| NA |U.GUD| |A.AN| NI ŠU₂ ŠU₂ 
 |IGI.DIB| MU KALAM@g RA A GIŠ MA₂ SAG GA₂ KID 
 UR BAR RA DIM₂ UR MU KALAM@g NA |KA×GAR| E 
 AN |GUD×KUR| AN KI RA A GIŠ MA₂ EGIR RA KID 
 UR MAH DIM₂ SAG GIŠ IM RA RA 
 UD BI A MU DI TA |A.AN| GIŠ HA LU EŠ₂ DI TA |A.AN| <unk> <unk> DI TA |A.AN| 
 GU₂ |A.LAGAB×HAL| |UD.GIŠ%GIŠ.NUN| NA KU₃ GA KA...
 |A.LAGAB×HAL| |UD.GIŠ%GIŠ.NUN| NA A |KA×A| |KA×A| DA BI 
 A₂ IM |URU×MIN| LU UR₂ BA MU NI IN BU PA BA MU KALAM@g NI IN MUŠ₃@g 
 |A.LAGAB×HAL| |UD.GIŠ%GIŠ.NUN| NA A IM MA NI IB RA 
 NU NUNUZ E E NE |NINDA₂×NE| AN NA TA NI₂ TE A DU 
 E NE |NINDA₂×NE| AN MU |U.GUD| KID LAL TA NI₂ TE A DU 
 MU ŠU GA₂ MU KALAM@g KU AB@g KI EŠ₂ BA AN NI KU₄ 
 GIŠ SAR GI LAGAB GA ŠA AN AN NA EŠ₂ IM MA NI IN KU₄ KU₄ RI 
 NU NUNUZ E MU ŠU NA LI NE KA GIR₃ NI TA NE IN DU 
...MU ŠU NA A LI NE |UMUM×KASKAL| GIR₃ NI TA...
 ME NA |A.AN| GIŠ GU ZA GI LAGAB BA NI KU |IGI.DIB| NE EN NE IN KA 
 ME NA |A.AN| GIŠ NA₂ GI LAGAB BA NI NA₂ NE EN NE IN KA 
 MU 5(DIŠ) |A.AN| MU U |A.AN| BA E NI LA RI 
 MU BA LAGAB SU BI NU MU KALAM@g DA DAR 
 UR₂ BI A MUŠ |KA×LI| NU ZU E |U₂.KI.SUM.GA| IM MA NI IB UŠ 
 PA BI A HU |AN.IM.DUGUD| HU NE AMAR BI IM MA NI IB GAR 
 |PA.IB| BA BI A KI EL KID LAL KID E₂ IM MA NI IN KAK 
 KI EL KA NE NE ŠA₃ HUL₂ HUL₂ 
 KU₃ AN MUŠ₃ KID |A.IGI| E NE BA ŠEŠ₂ ŠEŠ₂ AN GA ŠA AN NA DU 
 |SAL.KU| A NI KA IN NA AN KA GA 
 ŠEŠ A NI UR SAG AN |GIŠ.NE@s.GA.ME.U.U.U| KA BI BA NE DU 
 TUG₂ TUM BA RU ŠA₃ BA 5(U) MA NA |A.AN| TUM BA NA BA AN KAK BA AN |TE.A| 
 5(U) |A.AN| |U.U.U| DUN₃@g BA IGI IN AK 
 URUDA HA ZI IN NA NI |HI×AŠ₂| RA AN NA KA NI 
 7(DIŠ) GU₂ 7(DIŠ) MA NA KA NI ŠU NI A BA AN KU 
 UR₂ BI A MUŠ |KA×LI| NU ZU E SAG GIŠ BA AN RA 
 PA BI A HU |AN.IM.DUGUD| HU NE AMAR BI ŠU BA AN TI |HI×AŠ₂| SAG EŠ₂ BA AN KU₄ 
 |PA.IB| BA BI A KI EL KID LAL KID E₂ IM MA AN NI IN NI 
 E₂ RI E₂ RI EŠ₂ BA AN |TE.A| |TE.A| RI 
 GIŠ UR₂ BA MU NI IN BU PA BA MU NI IN MUŠ₃@g ŠU NE IN TAR 
 TUR URU NA MU KALAM@g NE |DU&DU| |U.U.U| |A.AN| 
 PA BI NI TAR RU NE KA BA KEŠ₂ RI NE GU₂ BI GAR GAR RI |U.U.U| 
 |SAL.KU| A NI KU₃ AN MUŠ₃ RA GIŠ GU ZA NI EŠ₂ MU NA AB SUM MU 
 GIŠ NA₂ DA NI EŠ₂ MU NA AB SUM MU 
 E NE UR₂ BI GIŠ LAGAB A NI EŠ₂ BA DA AB DIM₂ E 
 PA BI GIŠ E KID MA NI EŠ₂ BA AB DIM₂ E 
 GIŠ LAGAB AL KA KA GI TAR |GA₂×NUN&NUN| RA GIŠ LAGAB NA MU KALAM@g E 
 NI₂ DI KA KA GI TAR |GA₂×NUN&NUN| RA NI₂ DI NA MU KALAM@g E 
 GURUŠ URU NA KA GIŠ LAGAB AL KA KA GA NE 
 E NE ERIN₂ TUR NU MU KALAM@g SU A KID NE <unk> BA <unk> A 
 A GU₂ MU A TUM BA MU A |NUN&NUN| IM GA₂ GA₂ NE 
 |GA₂×AN| TUK TUR NI IR GAR MU NA AB DU 
 |SAL.KU| TUK ŠEŠ A NI IR A MU NA |UMUM×KASKAL| E 
 U₂ SI@g AN E UM MA TE A RA 
 KI GIŠ LAGAB GAR RA KA NI GIŠ |HI×AŠ₂| IN |HI×AŠ₂| RI 
 GIŠ LAGAB A NI IGI NI A MU NI IN IL₂ E₂ A NI EŠ₂ MU KALAM@g DU 
 A₂ GU₂ ZI GA TA KI GIŠ |HI×AŠ₂| IN |HI×AŠ₂| RA <unk> BA <unk> A 
 ŠU KAK KAK A NU MU KALAM@g SU A TA 
 I AN UD KI EL TUR RA TA 
 GIŠ LAGAB A NI |IGI.DIB| GIŠ E KID MA NI DUR₂ KUR RA EŠ₂ BA DA AN RU 
...DI NU MU DA AB KA 
 ŠU NI MU NI IN KA DI NU MU KALAM@g DA KA ŠU NI MU RI IN DU ŠU NU MU KALAM@g NE IN TAG 
 GIR₃ NI MU NI IN KA DI NU MU KALAM@g DA KA GIR₃ MU RI IN DU GIR₃ NU MU NE IN TAG 
 |KA₂.GAL| |IGI.KUR.ZA| IGI KUR RA KA DUR₂ IM MA NI IN GAR 
 AN |GIŠ.NE@s.GA.ME.U.U.U| |A.IGI| IM MA AN |IGI.RU| IGI@g IGI@g NI GA₂ GA₂ 
 A GIŠ LAGAB MU A GIŠ E KID MA MU 
 GIŠ LAGAB LA LA BI NU MU KALAM@g GI₄ A MU 
 |KI.E.NE.DI| DI NU MU KALAM@g SUD GA MU 
 UD BA GIŠ LAGAB MU E₂ NAGAR RA KA NU UŠ MA DA IG |A.AN| 
 DAM NAGAR RA |GA₂×AN| |U.KA| MU DIM₂ NU UŠ MA DA IG LA |A.AN| 
 TUR NAGAR RA |SAL.KU| TUR DA MU DIM₂ NU UŠ MA DA IG LA |A.AN| 
 GIŠ LAGAB MU KUR EŠ₂ MU DA RU A BA A MA RA AB |LAGAR@g.DU| NE GIŠ LAGAB MU KUR TA A BA A IM TA |LAGAR@g.DU| NE 
 GIŠ E KID MA MU |IGI.KUR.ZA| EŠ₂ MU DA RU A BA A MA RA AB |LAGAR@g.DU| NE GIŠ E <unk> MA MU |IGI.KUR| TA A BA A IM TA |LAGAR@g.DU| NE 
 ARAD DA NI EN KI HI E KA MU KALAM@g NI IB GI₄ GI₄...KA MU KALAM@g NA |UMUM×KASKAL| E 
 LUGAL MU |A.IGI| E NE BA ŠEŠ₂ ŠEŠ₂ ŠA₃ |IGI.UR| A NA AŠ MU E DIM₂ ŠA₃ ZU A NA AŠ |IGI.UR| BA GIG 
 UD DA GIŠ LAGAB ZU KUR TA GA₂ E GA MU RA AB |LAGAR@g.DU| NE 
 GIŠ E KID MA ZU |IGI.KUR.ZA| TA GA₂ E GA MU RA AB |LAGAR@g.DU| NE 
 AN |GIŠ.NE@s.GA.ME.U.U.U| E EN KI HI RA KA...
 |ŠU.GAR.TUR.LAL| BI UD DA KUR EŠ₂...UD DA 
 NA GA RI NA RI MU GAN KU 
 KA GA RA AB KA KA MU EŠ₂ |GIŠ.TUG₂.PI| ZU KA MU GAN TAB 
 TUG₂ |GA₂×(ME.EN)| |GA₂×(ME.EN)| NA ZU NA AN TUG₂ TUG₂ KALAM@g 
 DU@s DIM₂ |IGI.DUB| NA AN NI IB |UD.DU| |U.U.U| 
 NI HI GA BUR RA NA AN EREN EREN EN 
 IR SI IM BI EŠ₂ NAM MU E LAGAB LAGAB NE |U.U.U| IR NAM ZU EŠ₂ 
 GIŠ RU KUR RA NAM MU E PA GI 
 LU₂ GIŠ RU RA A...
 GIŠ MA NU ŠU ZA NAM BA E GA₂ GA₂ AN 
 GIDIM BA E NE UR₄ RI |U.U.U| 
 SU E BU GIR₃ ZA NAM MU E SI GI 
 KUR RA KA NAM MU KALAM@g GA₂ GA₂ AN 
 DAM KI |NINDA₂×NE| GA₂ ZU NE NA AN SU UB BI EN 
 DAM |IGI.UR| GIG GA ZU GAR NAM MU RA RA AN 
 TUR KI |NINDA₂×NE| ZU NE...
 TUR |IGI.UR| GIG GA ZU GAR NAM MU RA RA AN 
 I AN UD KUR RA BA E KU BI 
 NI NA₂ A RA NI NA₂ A RA 
 |GA₂×AN| AN |SAL.TUG₂| A ZU NI NA₂ A RA 
 |HI×AŠ₂| KU₃ GA NA TUG₂ NU UM |U.TUG₂| 
 GABA KU₃ GA NA GAD NU UM BUR₂ 
...URUDA LUL DIM₂ AN DA IG 
...NI |URU×GU| |URU×GU| 
...KA LUGAL LA NA AŠ ŠU...
 TUG₂ |GA₂×(ME.EN)| |GA₂×(ME.EN)| NA NI IM MA AN TUG₂ 
 DU@s DIM₂ |IGI.DUB| IM MA AN NE |U.U.U| 
 NI HI GA |NI.UD| BUR RA IM MA AN EREN 
 IR SI IM BI EŠ₂ IM MA AN LAGAB LAGAB NE |U.U.U| GU₂ IM MA GAR RI |U.U.U| 
 GIŠ RU KUR RA IM MA AN PA GI 
 LU₂ GIŠ RU RA A IM MA AN LAGAB LAGAB NE |U.U.U| 
 GIŠ MA NU ŠU NA IM MA NI IN GAR 
 GIDIM BA AN DA UR₄ RI |U.U.U| 
 SU E BU GIR₃ NA IM MA NI IN SI 
 KUR RA |LAGAB×(U.U.U)| |LAGAB×(U.U.U)| IM MA NI IN GAR 
 DAM KI |NINDA₂×NE| GA₂ NI NE IM MA AN SU UB 
 DAM |IGI.UR| GIG GA NI GAR IM MA NI IN RA 
 TUR KI |NINDA₂×NE| GA₂ NI NE...
 TUR |IGI.UR| GIG GA NI GAR IM MA NI IN RA 
 I AN UD KUR RA IM MA AN KU 
 UR SAG AN |GIŠ.NE@s.GA.ME.U.U.U| TUR...
...E₂ AN EN KID LAL EŠ₂...
...|A.IGI|...
...GIŠ LAGAB MU...
...|LAGAR@g.DU| NE NI GI₄...
...A₂ PA NU KALAM@g KU...
 AN UDUG AN |PIRIG.AB@g.GAL| SAG ŠU...NU MU KALAM@g KU KUR RI IM MA AN KU 
 KI NAM UŠ A KID |AK×ERIN₂| A NU KALAM@g RU KUR RI IM MA AN KU 
 A A AN EN KID KA BI NU MU NE DU NUN KI EŠ₂ BA DU 
 NUN KI E₂ AN EN KI GA EŠ₂ GIR₃ NI AŠ MU KALAM@g DU 
 IGI AN EN KI GA EŠ₂ |A.IGI| IM MA ŠEŠ₂ ŠEŠ₂ 
 A A AN EN KI GIŠ LAGAB MU KUR EŠ₂ MU DA AN RU GIŠ E KID MA MU |IGI.KUR.ZA| EŠ₂ MU DA AN RU 
 EN KI HI |LAGAR@g.DU| NE NI GI₄ EN KUR RI IM MA AN KU 
 NAM TAR NU KALAM@g KU A₂ PA NU KALAM@g KU KUR RI IM MA AN KU 
 AN UDUG AN |PIRIG.AB@g.GAL| SAG ŠU NU |U.GUD| NU MU KALAM@g KU KUR RI IM MA AN KU 
 KI NAM UŠ A KID...NU KALAM@g RU KUR RI IM MA AN KU 
 A A AN EN KI KA BI BA E NE DU 
 UR SAG DUN AN UD RA TUR AN |SAL.TUG₂| GAL E TU DA KA MU NA |UMUM×KASKAL| E 
 NI NE EŠ₂ AB |TA×HI| KUR RA IG |IGI.DIB| NE IN TAK₄ 
 ŠUBUR A NI KUR TA |LAGAR@g.DU| NE MU NA AB 
 AB |TA×HI| KUR RA IG IM MA AN TAK₄ 
 SI SI IG NI TA ŠUBUR A NI KUR TA MU DA RA AB |LAGAR@g.DU| NE 
 GU₂ NI GU₂ DA MU NI IN LAL NE MU KALAM@g SU UB BI 
 LI TAR RI IM MI IN SAG@g |IGI.DIB| NE 
 A₂ |NINDA₂×NE| GA₂ KUR RA IGI NE DUH 
 NU UŠ MA AB BI EN KU LI MU NU UŠ MA BI EN 
 |ŠU.GAR.TUR.LAL| BI A₂ |NINDA₂×NE| GA₂ KUR RA...
...KU A |A.IGI| GA₂ E GA KU GA |A.IGI| 
...ŠU NE IN TAG GA ŠA₃ ZU BA E HUL₂ 
...NE IN KA 
...|HI×NUN| NE IN TAG 
...IŠ RA A AB SI 
 EN E |LAGAB×(GUD&GUD)| NE IN KA IŠ RA BA DA AN KU 
 LU₂ TUR NI DIŠ |A.AN| IGI NE DUH |A.AN| IGI NE DUH |A.AN| A NA DIM₂ AN AK 
 GIŠ KAK E₂ SIG₄ A NA AB KAK A GIG GA I I 
 LU₂ TUR NI MIN |A.AN| IGI NE DUH |A.AN| IGI NE DUH |A.AN| A NA DIM₂ AN AK 
 SIG₄ MIN A AL KU GAR AL |KA×GAR| E 
 LU₂ TUR NI 3(DIŠ) |A.AN| IGI NE DUH |A.AN| IGI NE DUH |A.AN| A NA DIM₂ AN AK 
 SU |A.EDIN.LAL| DAG SI KID A AL |KA×A| |KA×A| 
 LU₂ TUR NI 4(DIŠ) |A.AN| IGI NE DUH |A.AN| IGI NE DUH |A.AN| A NA DIM₂ AN AK 
 LU₂ ANŠE 4(DIŠ) LAL DIM₂ ŠA₃ GA NI AL HUL₂ 
 LU₂ TUR NI 5(DIŠ) |A.AN| IGI NE DUH |A.AN| IGI NE DUH |A.AN| A NA DIM₂ AN AK 
 DUB SAR ŠA₆ GA DIM₂ A₂ NI IG NE IN TAK₄ E₂ GAL SI DI BI BA AN KU₄ KU₄ 
 LU₂ TUR NI 6(DIŠ) |A.AN| IGI NE DUH |A.AN| IGI NE DUH |A.AN| A NA DIM₂ AN AK 
 LU₂ GIŠ APIN LAL DIM₂ ŠA₃ GA NI AL HUL₂ 
 LU₂ TUR NI 7(DIŠ) |A.AN| IGI NE DUH |A.AN| IGI NE DUH |A.AN| A NA DIM₂...
 DUB UŠ AN RI E NE KID GIŠ GU ZA TUM KU DI DA GIŠ BA TUK 
 |GAL.TE| E IGI NE DUH |A.AN| IGI NE DUH |A.AN| A NA DIM₂...
 PA A LA LA |HI×AŠ₂| RA DIM₂ UB KA GA A AB UŠ 
 SAL NU |IGI.DIB| TU IGI NE DUH |A.AN| IGI...A NA DIM₂ AN AK 
 DUG NI KID DA DIM₂ <unk> NA NI |NUN@t.KI| LU₂ NU MU KALAM@g HUL₂ E 
 GURUŠ TUR UR₂ DAM NA KA TUG₂ NU UB SI GI IGI NE DUH |A.AN| IGI NE DUH |A.AN| A NA DIM₂ AN AK 
 EŠ₂ ŠU AK ŠU IM MI |U.GUD| KALAM@g EŠ₂ ŠU AK BA...
 KI EL UR₂ DAM NA KA TUG₂ NU UB SI GI IGI NE DUH |A.AN|...A NA DIM₂ AN AK 
 GI ŠU AK ŠU IM MI |U.GUD| KALAM@g GI ŠU AK |A.IGI| MI IN ŠEŠ₂ ŠEŠ₂ 
 LU₂ |TUR.UŠ| NU TUK IGI NE DUH |A.AN|...A NA DIM₂ AN AK 
 SIG₄ GIŠ <unk> RA DIM₂ GAR AL |KA×GAR| E 
...NE DUH |A.AN| A NA DIM₂ AN AK 
...<unk>...
...
 LU₂...<unk>...
 U₂ NI...A BU AL |KA×A| |KA×A| 
 LU₂ UR MAH E |KA×GAR| A...NE DUH |A.AN| 
...ŠU MU A GIR₃ MU...IM ME 
 LU₂ |GA₂×NUN&NUN| RU BA IGI...
...ŠU...
 LU₂ IŠ RU BA IGI NE DUH |A.AN| 
 GUD DIM₂ AL DUB₂ |HI×NUN| IM DA |KA×GAR| E 
 LU₂...RU BA IGI...A NA DIM₂...
 AD |GA₂×AN| NI...DAM A NI |A.IGI| NI ŠEŠ₂ ŠEŠ₂ 
 GIDIM LU₂ GAR SUM KI NU TUK IGI NE DUH |A.AN|...AN AK 
 ŠU SU UB BI GAR PAD PAD DU <unk> A TAR RU BA NI |KA×GAR| E 
...<unk> IGI...
...
 LU₂ GIŠ MA₂ KAK RA IGI NE DUH |A.AN|...AN AK |IGI.DIB| NI IN ŠU₂ ŠU₂ 
 A₂ ŠE |GA₂×AN| MU LU₂...
 GIŠ MA₂ KAK BU RA NI A GAN IM MI DIB BI |U.U.U| 
 GIŠ SAG DU GAR PAD PAD DU NI GAR MU NI GU |U.GUD| E 
 |U.UD.KID| GAR TUR TUR MU NI₂ BA NU ZU IGI NE DUH |A.AN| IGI NE DUH |A.AN| A NA DIM₂ AN AK 
 GIŠ |URU×URUDA| KU₃ GI KU₃ UD |TA×HI| NI NUN TA E NE IM DI E NE 
 LU₂ TIL |A.AN|...NA NI TIL IGI NE DUH |A.AN| IGI...A NA DIM₂ AN AK 
 KI GIŠ NA₂ AN RI E NA AL NA₂ 
 LU₂ NE LAL IGI NE DUH |A.AN| IGI NU MU NI DUH |A.AN| 
 GIDIM A NI NU IG I NE NI AN NA...
 LU₂ |GA₂×NUN&NUN| TA RU BA IGI...IGI I NI IN DUH |A.AN|...
 GIR₃ PAD DU NI ŠU <unk>...
 LU₂ AN IM RA GIR₃ BAL...IGI NE DUH |A.AN| IGI I NI DUH |A.AN|...
 GUD DIM₂ AL DUB₂ |HI×NUN|...
 LU₂ IŠ RU BA IGI NE DUH |A.AN| IGI I NI DUH |A.AN| A NA DIM₂ AN AK 
...A NI AL BAR U₂ BU AL |KA×GAR| E A BU AL |KA×A| |KA×A| 
 URU BAR RA A AL KU 
 LU₂ KA |GA₂×AN| A A NA KID NI₂ NU TE GA₂ DAM IGI NE DUH |A.AN| IGI I NI DUH |A.AN| A NA DIM₂ AN AK 
 A NI₂ MU A GIŠ GI EN NA |KA×ŠID| GI₄ NU UB GUL E 
 LU₂ AŠ₂ |GA₂×AN| A A NA KID DI NE KA GA IGI NE DUH |A.AN| IGI I NI DUH |A.AN|...AN AK 
 |TUR.UŠ| BA DA |TE.A| GIDIM MA NI ŠU...
 LU₂ MU...SAG...IGI...I NI DUH |A.AN|...AN AK 
 GIDIM MA NI...
 GIDIM LU₂ GAR SUM KI...IGI I NI DUH |A.AN|...AN AK 
 ŠU SU UB BI |HI×BAD| A GAR...<unk> TAR RU BA NI |KA×GAR| E 
...NI₂ BA NU ZU IGI NE DUH |A.AN| IGI I NI DUH |A.AN| A NA DIM₂ AN AK 
 GIŠ |URU×URUDA| KU₃ GI KU₃ UD |TA×HI| NI NUN NA E NE IM DA E NE 
 LU₂ NE LAL IGI NE DUH |A.AN| IGI NU MU NA DUH |A.AN| 
 I NE NI AN NA BA A |LAGAR@g.DU| |A.AN| GIDIM A NI KI A NU UB KU 
 LU₂ AN LUL LUL SUM KI NAM |NE.RU| BA AN TAR IGI NE DUH |A.AN| IGI...A NA DIM₂ AN AK 
 KI A |KA×A| SAG...RA |HI×NUN| |KA×A| A NI |KA×A| E 
 TUR GIR₂ SU KI A IL₂ IL₂ A A NA |IGI.DIB| |GA₂×AN| NA IGI NE DUH |A.AN|...I NI DUH |A.AN| A NA DIM₂...
 IGI LU₂ DIŠ TA |A.AN| LI IM TUR MAR TU ME |U.U.U| GIDIM A NI ŠU LA BA AN TA RA RA GABA NU IGI DUB BU 
 TUR MAR TU KI A KI A |KA×A| SAG KUR RA KID IGI BA NE TUM KU BI EN 
 TUR KI EN GI KI URI KID IGI NE DUH |A.AN| IGI I NI DUH |A.AN| A NA DIM₂ AN AK 
 A KI LUL LA A LU₃ A NE TUM |KA×A| ME |U.U.U| 
 A A MU |IGI.DIB| |GA₂×AN| MU ME A...IGI NE DUH |A.AN| IGI I NI DUH |A.AN|...
...A...
...GIŠ MA₂ KAK RA IGI...A NA DIM₂ NI IG 
 A₂ EŠ₂ |GA₂×AN| MU LU₂ GAN EN NA AB BI <unk> BU RA NI A 
 GIŠ SAG DU GAR PAD PAD DU NI A NE IB GUL LA...A 
 LU₂ |GA₂×NUN&NUN| TA RU BA IGI NE DUH A NA DIM₂ NI IG 
...AL RU |HI×NUN| IM DA AB |KA×GAR| 
...AŠ₂ |GA₂×AN| NA KID DI NE IN KA GA...NE DUH A NA DIM₂ NI IG 
 |TUR.UŠ| BA AN DA |TE.A|...ŠU AL GA₂ GA₂ <unk> <unk> KID 
...A A NA |IGI.DIB| |GA₂×AN| NA...NU TE GA₂ DAM IGI NE DUH...NI IG 
...
...A...
...RU BA IGI...A NA DIM₂...
...SAG DU...DAM A NI |A.IGI| BA NI ŠEŠ₂ ŠEŠ₂ 
...<unk>...<unk>...IGI NE DUH A NA DIM₂ NI IG 
...TA ŠU TA <unk>...<unk> 
...KI SUM GA NU TUK...NE DUH...NI IG 
...GAR PAD PAD DU A NI...RU BA NI |KA×GAR| E 
...NI₂ BI NU ZU...A NA DIM₂...
 GIŠ |LAGAB×A|...
 LU₂ NE...IGI NU MU NI DUH 
 GIDIM MA NI NU IG I NE NI...
...
 URU BI IM MI GI₄ GI₄ NE 
 GIŠ ŠU GAN₂@t A₂ GAN₂@t RA KID PA A ŠU...DA DA RA EŠ₂ MI NI IN KU₄ 
 E₂ GAL LA NA HUL₂ HUL₂ LA MI NI IN GAR 
 GURUŠ KI EL AB@g GA KI SAG TUK BUR SUM MA...
 ALAN BI IGI MU KALAM@g BAR BAR RI NE IM MA HUL₂ HUL₂ LA 
 AN UD |E₂.NUN| NA TA |UD.DU| A NA SAG MI NI IN IL₂ 
 A₂ BI MU KALAM@g DA AN |NINDA₂×NE| 
 A A MU |IGI.DIB| |GA₂×AN| MU A SI IG GA |KA×A| ZE₂ EN 
 UD NU MU KALAM@g DA MAŠ |A.AN| DA |SI.A| DUN₃@g BI IN IGI IN TAG NE 
 AN |GIŠ.NE@s.GA.ME.U.U.U| E KI |IGI.UR| A BA AN RU 
 UD ILIMMU |HI×BAD| KI |IGI.UR| A BA AN RU 
 GURUŠ KI EL AB@g KI GA SAG TUK BUR ŠU MA KUL AB KI |A.IGI| BA ŠEŠ₂ ŠEŠ₂ 
 NE IN KA GA DIM₂ NAM 
 TUR GIR₂ SU KI A ZAG NE IN TAG 
 A A MU |IGI.DIB| |GA₂×AN| MU A SI IG GA |KA×A| ZE₂ EN 
 UR SAG AN |GIŠ.NE@s.GA.ME.U.U.U| TUR AN |SAL.TUG₂| GUL KA ZAG SAL ZU HI GA |A.AN| 
...IM MA LAGAB NE |U.U.U| 
...MA AN IL₂ GIDIM MU KALAM@g DA E RI 
...IM MA NI IN GAR 
...BI IM MA GA₂ GA₂ 
...NE IM MA NI SU UB 
...|IGI.UR|...IM MA NI IB RA 
...KI...IM MA NI SU UB 
 TUR |IGI.UR| GIG GA A NI...
 I AN UD BI KUR RA BA E DIB BI 
 UD |IGI.UR| IG DA EN NA UD 7(DIŠ) NA EŠ₂ 
 ŠUBUR RA A NI AN EN KI HI RA KUR TA NU MU KALAM@g |UD.DU| NE 
 LUGAL E I LU MU KALAM@g NA AB BI |A.IGI| GIG |A.IGI| |A.IGI| 
 ŠUBUR ŠA₃ GA A MU TAB BA...AD...KUR RA...
 NAM TAR NU DIB A₂ PA NU DIB KUR RA...
 AN UDUG AN |PIRIG.AB@g.GAL| SAG...NU DIB KUR RA...
 KI NAM...|AK×ERIN₂| NU KALAM@g RU KUR RA IM MA AB DIB 
 E₂ KUR RA E₂...GIR₃ NI AŠ MU KALAM@g DU 
 IGI AN MU |U.GUD| KID LAL EŠ₂ <unk> <unk>...<unk>...BA DU 
 GIŠ LAGAB A MU KUR TA...
 GIŠ E <unk> A MU |KUR.ZA.KUR.ZI| DA MU KALAM@g DA RU 
 AN EN KI HI |UD.DU| NE |LAGAR@g.DU| NE 
...ŠA₃ GA A MU TAB BA GI NA A MU AD GI₄ GI₄ A MU...
...A₂ PA NU DIB KUR RA...
...NU DIB...
...
...NE DUH A 
...NI IG 
...GIG GA...I 
...TUR NE MIN |A.AN| IGI NE DUH A 
...NI IG 
...A AB KU...
...3(DIŠ) |A.AN| IGI NE DUH A 
...NI IG 
...A MU |KA×A| |KA×A| 
...IGI NE DUH A 
 A NA DIM₂ NI IG 
 LU₂ ANŠE...
 ŠA₃ GA NI AL HI 
...IGI NE DUH A 
...
 DUB SAR ŠA₆ GA DIM₂ A₂ NI IG NE IN TAK₄ 
 E₂ GAL SI...
...TUR NE 6(DIŠ) |A.AN| IGI...
...NI IG 
...IL₂ LA DIM₂ ŠA₃ GA NI AL HI 
...7(DIŠ) |A.AN| IGI...
...NI IG 
...GIŠ GU ZA TUM KU DI DA GIŠ BA AN TUK 
...IGI...
...NI IG 
...GAR NI |KA×GAR| E 
...
...IGI...
...
...A |KA×A| |KA×A| 
...IGI NE DUH A 
...NI IG 
...<unk> IM DA AB |KA×GAR| E 
 LU₂ UR E |KA×GAR| A IGI NE DUH A 
 A NA DIM₂ NI IG 
 A₂ ŠU MU A₂ GIR₃ MU A₂...
 LU₂ |MA₂.MUG| RA IGI...
 A NA DIM₂...
 A₂ EŠ₂ |GA₂×AN| MU LU₂ MU NA BI 
 GIŠ KAK E KAK KAK...
 GAR |KA×GAR| E SAG DU GAR BAD BAD NE GAR GUL GUL...
 SAL NU |IGI.DIB| TU...IGI...
 A NA DIM₂ NI IG 
 DUG IŠ...GA TI LA IN RU LU₂...
 GURUŠ TUR UR₂ DAM NA KID TUG₂ NU SI GA IGI...
 A NA DIM₂ NI IG 
 GI ŠU AK A ŠU MI NI DUH |U.KA| GI ŠU AK A GIG <unk>...
 KI EL TUR UR₂ DAM NA KID GIŠ |IGI.KAK| NU HI IGI NE DUH A 
 A NA DIM₂ NI IG 
 TUG₂ |DIŠ.DIŠ.DIŠ| TAB BA ŠU IM MI DUH |U.KA| |DIŠ.DIŠ.DIŠ| TAB BA A GIG GA I 
 LU₂ <unk> NI₂ BALAG GA₂ IGI NE DUH A 
 A NA DIM₂ NI IG 
 GUD DIM₂ IM GAM <unk> IM DA |KA×GAR| E 
 LU₂ |GA₂×NUN&NUN| RU BA IGI NE DUH A 
 A NA DIM₂ NI IG 
 GIR₃ PAD A NI...GIDIM A NI DI IN DUH A IGI...
 A NA DIM₂...
 LU₂ IŠ RU BA IGI NE DUH A A NA DIM₂...
 A AL BAR RA U₂ AL BAR RA 
 UDUG DI IN DUH BAR BI A IM KU 
 |U.UD.KID| MU NU |HU.NA₂| |A.AN| IGI NE DUH A 
 A NA DIM₂ NI IG 
 GIŠ |URU×URUDA|...E NE...
 LU₂ NE...LAL IGI...
 A NA AŠ |A.AN| KU LI A MU NU NE IN TAR...
 LI BI IN TAR KU LI A MU 
 GIDIM A NI KUR TA...E BI DA AN E BA E 
 ŠA₃ BA PA MU RA A NI BA TIL 
...NAM TI LA...
 EN E KUR LU₂ TI LA EŠ₂...NA AN DU

Provide the transliteration.

<SURFACE>
ud re-a ud su₃-ra₂ re-a
ŋi₆ re-a ŋi₆ ba₉-ra₂ re-a
mu re-a mu su₃-ra₂ re-a
ud ul niŋ₂-du₇-e pa e₃-a-ba
ud ul niŋ₂-du₇-e mi₂ zid dug₄-ga-a-ba
eš₃ kalam-ma-ka ninda šu₂-a-ba
{im}šu-rin-na kalam-ma-ka niŋ₂-tab ak-a-ba
an ki-ta ba-da-ba₉-ra₂-a-ba
ki an-ta ba-da-sur-ra-a-ba
mu nam-lu₂-u₁₈-lu ba-an-ŋar-ra-a-ba
ud an-ne₂ an ba-an-de₆-a-ba
{d}en-lil₂-le ki ba-an-de₆-a-ba
{d}ereš-ki-gal-la-ra kur-ra saŋ rig₇-bi-še₃ im-ma-ab-rig₇-a-ba
ba <unk> a-ba ba <unk> a-ba
a-a kur-še₃ ba <unk> a-ba
{d}en-ki kur-še₃ ba <unk> a-ba
lugal-ra tur-tur ba-an-da-ri
{d}en-ki-ra gal-gal ba-an-da-ri
tur-tur-bi na₄ šu-kam
gal-gal-bi na₄ gi gu₄-ud-da-kam
ur₂ {ŋiš}ma₂ tur-re {d}en-ki-ka₃-ke₄
niŋ₂-bun₂-na du₇-am₃ mi-šu₂-šu₂
lugal-ra a {ŋiš}ma₂-saŋ-ŋa₂-ke₄
ur-bar-ra-gin₇ teš₂ mu-na-gu₇-e
{d}en-ki-ra a {ŋiš}ma₂-egir-ra-ke₄
ur-mah-gin₇ saŋ ŋiš im-ra-ra
ud-bi-a ŋiš 1(diš)-am₃ {ŋiš}ha-lu-ub₂ 1(diš)-am₃ ŋiš 1(diš)-am₃
gu₂ {id₂}buranun-na kug-ga-ka du₃-a-bi
{id₂}buranun-na a na₈-na₈-da-bi
a₂ u₁₈-lu ur₂-ba mu-ni-in-bur₁₂ pa-ba mu-ni-in-suh
{id₂}buranun-na a im-ma-ni-ib-ra
munus-e inim an-na-ta ni₂ te-a du
inim {d}en-lil₂-la₂-ta ni₂ te-a du
ŋiš šu-na mu-un-dab₅ unug{ki}še₃ ba-ni-in-kur₉-re
{ŋiš}kiri₆ gi-rin {d}inana-še₃ im-ma-ni-in-ku₄-ku₄-re
munus-e ŋiš šu-na li-bi₂-in-du ŋiri₃-ni-ta bi₂-in-du
munus-e ŋiš šu-na a li-bi₂-in-dug₄ ŋiri₃-ni-ta bi₂-in-dug₄
me-na-am₃ {ŋiš}gu-za gi-rin ba-ni-tuš-de₃-en bi₂-in-dug₄
me-na-am₃ ŋiš-nu₂ gi-rin ba-ni-nu₂-de₃-en bi₂-in-dug₄
mu 5(diš)-am₃ mu...
ŋiš ba-gur₄ kuš-bi nu-mu-un-da-dar
ur₂-bi-a muš tu₆ nu-zu-e gud₃ im-ma-ni-ib-us₂
pa-bi-a mušen anzud{mušen}de₃ amar im-ma-ni-ib-ŋar
šab-bi-a ki-sikil lil₂-la₂-ke₄ e₂ im-ma-ni-ib-du₃
ki-sikil zu₂ li₉-li₉ šag₄ hul₂-hul₂
kug {d}inana-ke₄ er₂ e-ne ba-še₈-še₈
ud zal-le-da an-ur₂ zalag-ge-da
buru₅ ud zal-le šeg₁₀ gi₄-gi₄-da
{d}utu agrun-ta e₃-a-ni
...kug {d}inana-ke₄ nin₉-a-ni ur-saŋ šul {d}utu-ur₂
...{d}utu-ra gu₃ mu-na-de₂-e kug {d}inana-ke₄
šeš-ŋu₁₀ ud re-a na-aŋ₂ ba-tar-ra-a-ba
ud he₂-ma-al-la ka-na-aŋ₂-ŋa₂ ba-e-zal-la re
ud an-ne₂ an ba-an-ir-ra-a-ba
{d}mu-ul-lil₂-le ki ba-an-ir-ra-a-ba
{d}ga-ša-an-ki-gal-la-ra kur-ra saŋ rig₇-ga-še₃ im-ma-ab-rig₇-ga-a-ba
ba <unk> a-ba ba <unk> a-ba
a-a kur-še₃ ba <unk> a-ba
{d}am-an-ki kur-še₃ ba <unk> a-ba
u₃-mu-un-ra tur-tur ba-an-da-ri
{d}am-an-ki-ra gal-gal ba-an-da-ri
tur-tur-bi na₄ šu-a-kam
gal-gal-bi na₄ gi...
ur₂ {ŋiš}ma₂ tur-re...
še-en-bun₂-na du₇-am₃...
u₃-mu-un-ra a...
ur-bar-ra-gin₇ teš₂...
{d}am-an-ki-ra a...
ur-mah-gin₇ saŋ ŋiš im-ra-ra
ud-bi-a mu di-ta-am₃ {ŋiš}ha-lu-ub₂ di-ta <unk> <unk> di-ta-am₃
gu₂ {id₂}buranun-na kug-ga-ka du₃-a-ba
{id₂}buranun-na a na₈-na₈-da-bi
a₂ {tum₉}u₁₈-lu ur₂-ba mu-ni-in-bur₁₂ pa-ba mu-ni-in-suh
{id₂}buranun-na a im-ma-ni-ib-ra
nu-nus e-ne-eŋ₃ an-na-ta ni₂ te-a du
e-ne-eŋ₃ {d}mu-ul-lil₂-la₂-ta ni₂ te-a du
mu šu-ŋa₂ mu-un-dab₅ unug{ki}še₃ ba-ni-in-kur₉
{ŋiš}kiri₆ gi-rin kug ga-ša-an-na-še₃ im-ma-ni-in-ku₄-ku₄
nu-nus-ŋen mu šu-ŋa₂ li-bi₂-in-du me-ri-ŋu₁₀-ta bi₂-in-du
...mu šu-ŋa₂ a li-bi₂-in-de₂ me-ri-ŋu₁₀-ta a bi₂-du nu-nus-ŋen
me-na-am₃ {ŋiš}gu-za gi-rin ba-ni-tuš-u₃-de₃-en bi₂-in-dug₄
me-na-am₃ ŋiš-nu₂ gi-rin ba-ni-nu₂-de₃-en bi₂-in-dug₄
mu 5(diš)-am₃ mu 1(u)-am₃ ba-e-zal-la re
mu ba-gur₄...nu-mu-un-da-dar
...nu-zu-e gud₃ im-ma-ni-ib-us₂
pa-bi-a mušen anzud{mušen} amar im-ma-ni-ib-ŋar
šab-ba-bi-a...lil₂-la₂-ke₄ e₂ im-ma-ni-in-us₂
ki-sikil zu₂...šag₄ hul₂-hul₂
kug {d}inana-ke₄ er₂ e-ne ba-še₈-še₈
šeš-a-ni ur-saŋ šul {d}utu inim-bi nu-mu-de₃-gub
ud zal-le-da an-ur₂ zalag-ge-de₃
mušen buru₅{mušen} ud zal-le šeg₁₀ gi₄-gi₄-da
{d}utu agrun-ta e₃-a-ni
nin₉-a-ni kug {d}inana-ke₄
ur-saŋ {d}gilgameš₂ gu₃...
šeš-ŋu₁₀ ud re-a na-aŋ₂...
ud...ka-na-aŋ₂ ba-e-zal-la re
...
...kur-ra saŋ rig₇-ga-še₃ im-ma-ab-rig₇-ga-a-ba
ba <unk> a-ba ba <unk> a-ba
a-a kur-še₃ ba <unk> a-ba
{d}am-an-ki kur-še₃ ba <unk> a-ba
u₃-mu-un-ra tur-tur ba-an-da-ri
{d}am-an-ki-ra gal-gal ba-an-da-ri
tur-tur-bi na₄ šu-kam
gal-gal-bi na₄ gi gu₄-ud-da-kam
ur₂ {ŋiš}ma₂ tur-re {d}am-an-ki-ka₃-ke₄
še-en-bun₂-na du₇-am₃ i₃-šu₂-šu₂
u₃-mu-un-ra a {ŋiš}ma₂-saŋ-ŋa₂-ke₄
ur-bar-ra-gin₇ teš₂ mu-un-na-gu₇-e
{d}am-an-ki-ra a {ŋiš}ma₂-egir-ra-ke₄
ur-mah-gin₇ saŋ ŋiš im-ra-ra
ud-bi-a mu di-ta-am₃ {ŋiš}ha-lu-ub₂ di-ta-am₃ <unk> <unk> di-ta-am₃
gu₂ {id₂}buranun-na kug-ga-ka...
{id₂}buranun-na a na₈-na₈-da-bi
a₂ {tum₉}u₁₈-lu ur₂-ba mu-ni-in-bur₁₂ pa-ba mu-un-ni-in-suh
{id₂}buranun-na a im-ma-ni-ib-ra
nu-nus-e e-ne-eŋ₃ an-na-ta ni₂ te-a du
e-ne-eŋ₃ {d}mu-ul-lil₂-la₂-ta ni₂ te-a du
mu šu-ŋa₂ mu-un-dab₅ unug{ki}še₃ ba-an-ni-kur₉
{ŋiš}kiri₆ gi-rin ga-ša-an-an-na-še₃ im-ma-ni-in-ku₄-ku₄-re
nu-nus-e mu šu-na li-bi₂-dug₄ ŋiri₃-ni-ta bi₂-in-du
...mu šu-na a li-bi₂-de₂ ŋiri₃-ni-ta...
me-na-am₃ {ŋiš}gu-za gi-rin ba-ni-tuš-u₃-de₃-en bi₂-in-dug₄
me-na-am₃ ŋiš-nu₂ gi-rin ba-ni-nu₂-de₃-en bi₂-in-dug₄
mu 5(diš)-am₃ mu 1(u)-am₃ ba-e-zal-la re
mu ba-gur₄ kuš-bi nu-mu-un-da-dar
ur₂-bi-a muš tu₆ nu-zu-e gud₃ im-ma-ni-ib-us₂
pa-bi-a mušen anzud{mušen}de₃ amar-bi im-ma-ni-ib-ŋar
šab-ba-bi-a ki-sikil lil₂-la₂-ke₄ e₂ im-ma-ni-in-du₃
ki-sikil zu₂ li₉-li₉ šag₄ hul₂-hul₂
kug {d}inana-ke₄ er₂ e-ne ba-še₈-še₈ {d}ga-ša-an-na-ŋen
nin₉-a-ni inim in-na-an-dug₄-ga
šeš-a-ni ur-saŋ {d}gilgameš₂ inim-bi ba-de₃-gub
{tug₂}ib₂-ba-ru šag₄-ba 5(u) ma-na-am₃ ib₂-ba-na ba-an-du₃ ba-an-kar
5(u)-am₃ 3(u) giŋ₄ ba-ši-in-ak
{urud}ha-zi-in-na-ni har-ra-an-na-ka-ni
7(diš) gun₂ 7(diš) ma-na-ka-ni šu-ni-a ba-an-dab₅
ur₂-bi-a muš tu₆ nu-zu-e saŋ ŋiš ba-an-ra
pa-bi-a mušen anzud{mušen}de₃ amar-bi šu ba-an-ti hur-saŋ-še₃ ba-an-kur₉
šab-ba-bi-a ki-sikil lil₂-la₂-ke₄ e₂ im-ma-an-ni-in-zal
e₂-ri-e₂-ri-še₃ ba-an-kar-kar-re
ŋiš ur₂-ba mu-ni-in-bur₁₂ pa-ba mu-ni-in-suh šu bi₂-in-kud
dumu iri-na mu-un-de₃-re₇-eš-am₃
pa-bi i₃-ku₅-ru-ne zu₂ ba-keše₂-re-ne gu₂ bi-ŋar-ŋar-re-eš
nin₉-a-ni kug {d}inana-ra {ŋiš}gu-za-ni-še₃ mu-na-ab-šum₂-mu
ŋiš-nu₂-da-ni-še₃ mu-na-ab-šum₂-mu
e-ne ur₂-bi {ŋiš}ellag-a-ni-še₃ ba-da-ab-dim₂-e
pa-bi {ŋiš}e-ke₄-ma-ni-še₃ ba-ab-dim₂-e
{ŋiš}ellag al dug₄-dug₄-ge sila ur₃-ra {ŋiš}ellag na-mu-un-e
ni₂ silim dug₄-dug₄-ge sila ur₃-ra ni₂ silim na-mu-un-e
ŋuruš iri-na-ka {ŋiš}ellag al dug₄-dug₄-ga-ne
e-ne erin₂ dumu nu-mu-un-su-a-ke₄-ne <unk> ba <unk> a
a gu₂-ŋu₁₀ a ib₂-ba-ŋu₁₀ a-nir im-ŋa₂-ŋa₂-ne
ama tuku dumu-ni-ir ninda mu-na-ab-de₆
nin₉ tuku šeš-a-ni-ir a mu-na-de₂-e
u₂-sa₁₁-an-e um-ma-te-a-ra
ki {ŋiš}ellag ŋar-ra-ka-ni ŋiš-hur in-hur-re
{ŋiš}ellag-a-ni igi-ni-a mu-ni-in-il₂ e₂-a-ni-še₃ mu-un-de₆
a₂-gu₂-zig₃-ga-ta ki ŋiš-hur in-hur-ra <unk> ba <unk> a
šu du₃-du₃-a nu-mu-un-su-a-ta
i{d}utu ki-sikil tur-ra-ta
{ŋiš}ellag-a-ni u₃ {ŋiš}e-ke₄-ma-ni dur₂ kur-ra-še₃ ba-da-an-šub
...sa₂ nu-mu-da-ab-dug₄
šu-ni mu-ni-in-dug₄ sa₂ nu-mu-un-da-dug₄ šu-ni mu-re-en₆-du šu nu-mu-un-de₃-en₆-tag
ŋiri₃-ni mu-ni-in-dug₄ sa₂ nu-mu-un-da-dug₄ ŋiri₃ mu-re-en₆-du ŋiri₃ nu-mu-de₃-en₆-tag
abula ganzer igi kur-ra-ka dur₂ im-ma-ni-in-ŋar
{d}gilgameš₂ er₂ im-ma-an-pad₃ šeₓ(IGI@g)-šeₓ(IGI@g) i₃-ŋa₂-ŋa₂
a {ŋiš}ellag-ŋu₁₀ a {ŋiš}e-ke₄-ma-ŋu₁₀
{ŋiš}ellag la-la-bi nu-mu-un-gi₄-a-ŋu₁₀
ešemen di nu-mu-un-sug₄-ga-ŋu₁₀
ud-ba {ŋiš}ellag-ŋu₁₀ e₂ nagar-ra-ka nu-uš-ma-da-ŋal₂-am₃
dam nagar-ra ama ugu-ŋu₁₀-gin₇ nu-uš-ma-da-ŋal₂-la-am₃
dumu nagar-ra nin₉ ban₃-da-ŋu₁₀-gin₇ nu-uš-ma-da-ŋal₂-la-am₃
{ŋiš}ellag-ŋu₁₀ kur-še₃ mu-da-šub a-ba-a ma-ra-ab-ed₃-de₃ {ŋiš}ellag-ŋu₁₀ kur-ta a-ba-a im-ta-ed₃-de₃
{ŋiš}e-ke₄-ma-ŋu₁₀ ganzer-še₃ mu-da-šub a-ba-a ma-ra-ab-ed₃-de₃ {ŋiš}e <unk> ma-ŋu₁₀ ganzer₃-ta a-ba-a im-ta-ed₃-de₃
arad-da-ni en-ki-du₁₀-e inim mu-un-ni-ib-gi₄-gi₄...gu₃ mu-un-na-de₂-e
lugal-ŋu₁₀ er₂ e-ne ba-še₈-še₈ šag₄ hul a-na-aš mu-e-dim₂ šag₄-zu a-na-aš hul ba-gig
ud-da {ŋiš}ellag-zu kur-ta ŋe₂₆-e ga-mu-ra-ab-ed₃-de₃
{ŋiš}e-ke₄-ma-zu ganzer-ta ŋe₂₆-e ga-mu-ra-ab-ed₃-de₃
{d}gilgameš₂-e en-ki-du₁₀-ra inim...
tukum-bi ud-da kur-še₃...ud-da
na ga-degₓ(RI) na degₓ(RI)-ŋu₁₀ he₂-dab₅
inim ga-ra-ab-dug₄ inim-ŋu₁₀-še₃ ŋeštug₂-zu inim-ŋu₁₀ he₂-dab₂
tug₂ dan₂-dan₂-na-zu na-an-mu₄-mu₄-un
gir₅-gin₇ ŋiškim na-an-ni-ib-e₃-eš
i₃ dug₃-ga bur-ra na-an-še₂₂-še₂₂-en
ir-si-im-bi-še₃ nam-mu-e-niŋin₂-niŋin₂-ne-eš ir-sim-zu-še₃
{ŋiš}ilar kur-ra nam-mu-e-sag₃-ge
lu₂ {ŋiš}ilar ra-a...
{ŋiš}ma-nu šu-za nam-ba-e-ŋa₂-ŋa₂-an
gidim ba-e-de₃-ur₄-re-eš
{kuš}e-sir₂ ŋiri₃-za nam-mu-e-sig₉-ge
kur-ra gu₃ nam-mu-un-ŋa₂-ŋa₂-an
dam ki aŋ₂-ŋa₂-zu ne na-an-su-ub-be₂-en
dam hul gig-ga-zu niŋ₂ nam-mu-ra-ra-an
dumu ki aŋ₂-zu ne...
dumu hul gig-ga-zu niŋ₂ nam-mu-ra-ra-an
i{d}utu kur-ra ba-e-dab₅-be₂
i₃-nu₂-a-ra i₃-nu₂-a-ra
ama {d}nin-a-zu i₃-nu₂-a-ra
mur kug-ga-na tug₂ nu-um-dul
gaba kug-ga-na gada nu-um-bur₂
...{urud}lub-gin₇ an-da-ŋal₂
...i₃-guru₅-guru₅
...inim lugal-la-na-aš šu...
tug₂ dan₂-dan₂-na-ni im-ma-an-mur₁₀
gir₅-gin₇ ŋiškim im-ma-an-ne-eš
i₃ dug₃-ga {na₄}bur-ra im-ma-an-šeš₄
ir-si-im-bi-še₃ im-ma-an-niŋin₂-niŋin₂-ne-eš gu₂ im-ma-ŋar-re-eš
{ŋiš}ilar kur-ra im-ma-an-sag₃-ge
lu₂ {ŋiš}ilar ra-a im-ma-an-niŋin₂-niŋin₂-ne-eš
{ŋiš}ma-nu šu-na im-ma-ni-in-ŋar
gidim ba-an-da-ur₄-re-eš
{kuš}e-sir₂ ŋiri₃-na im-ma-ni-in-sig₉
kur-ra tuku₄-tuku₄ im-ma-ni-in-ŋar
dam ki aŋ₂-ŋa₂-ni ne im-ma-an-su-ub
dam hul gig-ga-ni niŋ₂ im-ma-ni-in-ra
dumu ki aŋ₂-ŋa₂-ni ne...
dumu hul gig-ga-ni niŋ₂ im-ma-ni-in-ra
i{d}utu kur-ra im-ma-an-dab₅
ur-saŋ {d}gilgameš₂ dumu...
...e₂ {d}en-lil₂-la₂-še₃...
...er₂...
...{ŋiš}ellag-ŋu₁₀...
...ed₃-de₃ i₃-gi₄...
...a₂-sag₃ nu-un-dab₅...
{d}udug {d}nergal saŋ šu...nu-mu-un-dab₅ kur-re im-ma-an-dab₅
ki nam-nitah-a-ke₄ me₃-a nu-un-šub kur-re im-ma-an-dab₅
a-a {d}en-lil₂ inim-bi nu-mu-de₃-gub eridug{ki}še₃ ba-ŋen
eridug{ki} e₂ {d}en-ki-ka₃-še₃ ŋiri₃-ni dili mu-un-gub
igi {d}en-ki-ka₃-še₃ er₂ im-ma-še₈-še₈
a-a {d}en-ki {ŋiš}ellag-ŋu₁₀ kur-še₃ mu-da-an-šub {ŋiš}e-ke₄-ma-ŋu₁₀ ganzer-še₃ mu-da-an-šub
en-ki-du₁₀ ed₃-de₃ i₃-gi₄-en kur-re im-ma-an-dab₅
nam-tar nu-un-dab₅ a₂-sag₃ nu-un-dab₅ kur-re im-ma-an-dab₅
{d}udug {d}nergal saŋ šu nu-du₇ nu-mu-un-dab₅ kur-re im-ma-an-dab₅
ki nam-nitah-a-ke₄...nu-un-šub kur-re im-ma-an-dab₅
a-a {d}en-ki inim-bi ba-e-de₃-gub
ur-saŋ šul {d}utu-ra dumu {d}nin-gal-e tud-da gu₃ mu-na-de₂-e
i₃-ne-eš₂ ab-lal₃ kur-ra ŋal₂ u₃-bi₂-in-taka₄
šubur-a-ni kur-ta ed₃-de₃-mu-na-ab
ab-lal₃ kur-ra ŋal₂ im-ma-an-taka₄
si-si-ig-ni-ta šubur-a-ni kur-ta mu-da-ra-ab-ed₃-de₃
gu₂-ni gu₂-da mu-ni-in-la₂ ne mu-un-su-ub-be₂
en₃ tar-re im-mi-in-kuš₂-u₃-ne
a₂ aŋ₂-ŋa₂ kur-ra igi bi₂-du₈
nu-uš-ma-ab-be₂-en gu₅-li-ŋu₁₀ nu-uš-ma-be₂-en
tukum-bi a₂ aŋ₂-ŋa₂ kur-ra...
...tuš-a er₂ ŋe₂₆-e ga-tuš ga-er₂
...šu bi₂-in-tag-ga šag₄-zu ba-e-hul₂
...bi₂-in-dug₄
...uh bi₂-in-tag
...sahar-ra a-ab-si
en-e u₈ bi₂-in-dug₄ sahar-ra ba-da-an-tuš
lu₂ dumu-ni 1(diš)-am₃ igi bi₂-du₈-am₃ igi bi₂-du₈-am₃ a-na-gin₇ an-ak
{ŋiš}gag e₂-ŋar₈-a-na ab-du₃-a gig-ga i-i
lu₂ dumu-ni 2(diš)-am₃ igi bi₂-du₈-am₃ igi bi₂-du₈-am₃ a-na-gin₇ an-ak
šeg₁₂ 2(diš)-a al-tuš ninda al-gu₇-e
lu₂ dumu-ni 3(diš)-am₃ igi bi₂-du₈-am₃ igi bi₂-du₈-am₃ a-na-gin₇ an-ak
{kuš}ummud dag-si-ke₄ a al-na₈-na₈
lu₂ dumu-ni 4(diš)-am₃ igi bi₂-du₈-am₃ igi bi₂-du₈-am₃ a-na-gin₇ an-ak
lu₂ anše 4(diš) la₂-gin₇ šag₄-ga-ni al-hul₂
lu₂ dumu-ni 5(diš)-am₃ igi bi₂-du₈-am₃ igi bi₂-du₈-am₃ a-na-gin₇ an-ak
dub-sar sag₉-ga-gin₇ a₂-ni ŋal₂ bi₂-in-taka₄ e₂-gal si sa₂-bi ba-an-ku₄-ku₄
lu₂ dumu-ni 6(diš)-am₃ igi bi₂-du₈-am₃ igi bi₂-du₈-am₃ a-na-gin₇ an-ak
{lu₂}{ŋiš}apin-la₂-gin₇ šag₄-ga-ni al-hul₂
lu₂ dumu-ni 7(diš)-am₃ igi bi₂-du₈-am₃ igi bi₂-du₈-am₃ a-na-gin₇...
dub-us₂ diŋir-re-e-ne-ke₄ {ŋiš}gu-za ib₂-tuš di-da ŋiš ba-tuku
tiru-e igi bi₂-du₈-am₃ igi bi₂-du₈-am₃ a-na-gin₇...
pa a-la-la hur-ra-gin₇ ub-dug₄-ga-a ab-us₂
munus nu-u₃-tud igi bi₂-du₈-am₃ igi...a-na-gin₇ an-ak
{dug}zal-lil₂-da-gin₇ <unk> na i₃-gurud lu₂ nu-mu-un-hul₂-e
ŋuruš tur ur₂ dam-na-ka tug₂ nu-ub-sig₉-ge igi bi₂-du₈-am₃ igi bi₂-du₈-am₃ a-na-gin₇ an-ak
eš₂-šu-ak šu im-mi-du₇-un eš₂-šu-ak-ba...
ki-sikil ur₂ dam-na-ka tug₂ nu-ub-sig₉-ge igi bi₂-du₈-am₃...a-na-gin₇ an-ak
gi-šu-ak šu im-mi-du₇-un gi-šu-ak er₂ mi-in-še₈-še₈
lu₂ ibila nu-tuku igi bi₂-du₈-am₃...a-na-gin₇ an-ak
šeg₁₂ {ŋiš}<unk> ra-gin₇ ninda al-gu₇-e
...bi₂-du₈-am₃ a-na-gin₇ an-ak
...<unk>...
...
lu₂...<unk>...
u₂-ni...a gid₂ al-na₈-na₈
lu₂ ur-mah-e gu₇-a...bi₂-du₈-am₃
...šu-ŋu₁₀ a ŋiri₃-ŋu₁₀...im-me
lu₂ ur₃ šub-ba igi...
...šu...
lu₂-sahar-šub-ba igi bi₂-du₈-am₃
gud-gin₇ al-dub₂ uh im-da-gu₇-e
lu₂...šub-ba igi...a-na-gin₇...
ad ama-ni...dam-a-ni er₂ i₃-še₈-še₈
gidim lu₂ ninda sig₁₀-ge₅ nu-tuku igi bi₂-du₈-am₃...an-ak
šu su-ub-be₂ ninda pad-pad-ra₂ <unk> a sila šub-ba i₃-gu₇-e
...<unk> igi...
...
lu₂ {ŋiš}ma₂-du₃ ra igi bi₂-du₈-am₃...an-ak u₃-ni-in-šu₂-šu₂
a₂-še ama-ŋu₁₀ lu₂...
{ŋiš}ma₂-du₃ bur₁₂-ra-ni a he₂-em-mi-dib-be₂-eš
{ŋiš}saŋ-du ninda pad-pad-ra₂-ni niŋ₂ mu-ni-gu-ul-e
niŋin₃-ŋar tur-tur-ŋu₁₀ ni₂-ba nu-zu igi bi₂-du₈-am₃ igi bi₂-du₈-am₃ a-na-gin₇ an-ak
{ŋiš}banšur kug-sig₁₇ kug-babbar lal₃ i₃-nun-ta e-ne im-di-e-ne
lu₂ ug₇-am₃...na i₃-uš₂ igi bi₂-du₈-am₃ igi...a-na-gin₇ an-ak
ki ŋiš-nu₂ diŋir-re-e-na al-nu₂
lu₂ izi la₂ igi bi₂-du₈-am₃ igi nu-mu-ni-du₈-am₃
gidim-a-ni nu-ŋal₂ i-bi₂-ni an-na...
lu₂ ur₃-ta šub-ba igi...igi i-ni-in-du₈-am₃...
ŋiri₃-pad-ra₂-ni šu <unk>...
lu₂ {d}iškur-ra ŋiri₃-bal...igi bi₂-du₈-am₃ igi i-ni-du₈-am₃...
gud-gin₇ al-dub₂ uh...
lu₂-sahar-šub-ba igi bi₂-du₈-am₃ igi i-ni-du₈-am₃ a-na-gin₇ an-ak
...a-ni al-bar u₂ gid₂ al-gu₇-e a gid₂ al-na₈-na₈
iri bar-ra-a al-tuš
lu₂ inim ama a-a-na-ke₄ ni₂ nu-teŋ₃-ŋe₂₆-dam igi bi₂-du₈-am₃ igi i-ni-du₈-am₃ a-na-gin₇ an-ak
a ni₂-ŋu₁₀ a ŋiš-ge-en-na šeg₁₀ gi₄ nu-ub-gul-e
lu₂ aš₂ ama a-a-na-ke₄ sa₂ bi₂-dug₄-ga igi bi₂-du₈-am₃ igi i-ni-du₈-am₃...an-ak
ibila ba-da-kar gidim-ma-ni šu...
lu₂ mu...saŋ...igi...i-ni-du₈-am₃...an-ak
gidim-ma-ni...
gidim lu₂ ninda sig₁₀-ge₅...igi i-ni-du₈-am₃...an-ak
šu su-ub-be₂ utul₂-a ninda...<unk> sila šub-ba i₃-gu₇-e
...ni₂-ba nu-zu igi bi₂-du₈-am₃ igi i-ni-du₈-am₃ a-na-gin₇ an-ak
{ŋiš}banšur kug-sig₁₇ kug-babbar lal₃ i₃-nun-na e-ne im-da-e-ne
lu₂ izi la₂ igi bi₂-du₈-am₃ igi nu-mu-na-du₈-am₃
i-bi₂-ni an-na ba-a-ed₃-am₃ gidim-a-ni ki-a nu-ub-tuš
lu₂ diŋir lul-lul sig₁₀-ge₅ nam-erim₂ ba-an-kud igi bi₂-du₈-am₃ igi...a-na-gin₇ an-ak
ki-a-naŋ saŋ...ra-ah naŋ-a i₃-naŋ-e
dumu ŋir₂-su{ki} a il₂-il₂ a-a-na u₃ ama-na igi bi₂-du₈-am₃...i-ni-du₈-am₃ a-na-gin₇...
igi lu₂ 1(diš)-ta-am₃ li-im dumu mar-tu-me-eš gidim-a-ni šu la-ba-an-ta-ra-ra gaba nu-ši-dub-bu
dumu mar-tu{ki}a ki-a-naŋ saŋ kur-ra-ke₄ igi-ba bi₂-ib₂-dab₅-be₂-en
dumu ki-en-gi ki-uri-ke₄ igi bi₂-du₈-am₃ igi i-ni-du₈-am₃ a-na-gin₇ an-ak
a ki-lul-la a lu₃-a bi₂-ib₂-naŋ-me-eš
a-a-ŋu₁₀ u₃ ama-ŋu₁₀ me-a...igi bi₂-du₈-am₃ igi i-ni-du₈-am₃...
...a...
...{ŋiš}ma₂-du₃ ra igi...a-na-gin₇ i₃-ŋal₂
a₂-še₃ ama-ŋu₁₀ lu₂ he₂-en-na-ab-be₂ <unk> bur₁₂-ra-ni a
{ŋiš}saŋ-du ninda pad-pad-ra₂-ni a bi₂-ib-gul-la...a
lu₂ ur₃-ta šub-ba igi bi₂-du₈ a-na-gin₇ i₃-ŋal₂
...al-šub uh im-da-ab-gu₇
...aš₂ ama-na-ke₄ sa₂ bi₂-in-dug₄-ga...bi₂-du₈ a-na-gin₇ i₃-ŋal₂
ibila ba-an-da-kar...šu al-ŋa₂-ŋa₂ <unk> <unk> ke₄
...a-a-na u₃ ama-na...nu-teŋ₃-ŋe₂₆-dam igi bi₂-du₈...i₃-ŋal₂
...
...a...
...šub-ba igi...a-na-gin₇...
...saŋ-du...dam-a-ni er₂ ba-ni-še₈-še₈
...<unk>...<unk>...igi bi₂-du₈ a-na-gin₇ i₃-ŋal₂
...ta šu-ta <unk>...<unk>
...ki-sig₁₀-ga nu-tuku...bi₂-du₈...i₃-ŋal₂
...ninda pad-pad-ra₂-a-ni...šub-ba i₃-gu₇-e
...ni₂-bi nu-zu...a-na-gin₇...
{ŋiš}buniŋ...
lu₂ izi...igi nu-mu-ni-du₈
gidim-ma-ni nu-ŋal₂ i-bi₂-ni...
...
iri-bi im-mi-gi₄-gi₄-ne
{ŋiš}šu-kar₂ a₂-kar₂-ra-ke₄ pa-a-šu...da-da-ra-še₃ mi-ni-in-kur₉
e₂-gal-la-na hul₂-hul₂-la mi-ni-in-ŋar
ŋuruš ki-sikil unug-ga{ki} saŋ-tuku bur-šum₂-ma...
alan-bi igi mu-un-bar-bar-re-ne im-ma-hul₂-hul₂-la
{d}utu agrun-na-ta e₃-a-na saŋ mi-ni-in-il₂
a₂-bi mu-un-da-an-aŋ₂
a-a-ŋu₁₀ u₃ ama-ŋu₁₀ a si-ig-ga naŋ-ze₂-en
ud nu-mu-un-da-sa₉ am₃-da-dirig aga₃-bi in-ši-in-tag-ne
{d}gilgameš₂-e ki hul-a ba-an-šub
ud 9(diš)-kam ki hul-a ba-an-šub
ŋuruš ki-sikil unug{ki}ga saŋ-tuku bur-šu-ma kul-aba{ki} er₂ ba-še₈-še₈
bi₂-in-dug₄-ga-gin₇-nam
dumu ŋir₂-su{ki}a zag bi₂-in-tag
a-a-ŋu₁₀ u₃ ama-ŋu₁₀ a si-ig-ga naŋ-ze₂-en
ur-saŋ {d}gilgameš₂ dumu {d}nin-sumun₂-ka za₃-mi₂-zu dug₃-ga-am₃
...im-ma-niŋin₂-ne-eš
...ma-an-il₂ gidim mu-un-da-e-re
...im-ma-ni-in-ŋar
...bi im-ma-ŋa₂-ŋa₂
...ne im-ma-ni-su-ub
...hul...im-ma-ni-ib-ra
...ki...im-ma-ni-su-ub
dumu hul gig-ga-a-ni...
i{d}utu-bi kur-ra ba-e-dab-be₂
ud hul-ŋal₂-da en-na ud 7(diš)-na-še₃
šubur-ra-a-ni {d}en-ki-du₁₀-ra kur-ta nu-mu-un-ed₂-de₃
lugal-e i-lu mu-un-na-ab-be₂ er₂ gig šeₓ(|A.IGI|)-šeₓ(|A.IGI|)
šubur šag₄-ga-a-ŋu₁₀ tab-ba...ad...kur-ra...
nam-tar nu-dab a₂-sag₃ nu-dab kur-ra...
{d}udug {d}nergal saŋ...nu-dab kur-ra...
ki nam...me₃ nu-un-šub kur-ra im-ma-ab-dab
e₂-kur-ra e₂...ŋiri₃-ni dili mu-un-gub
igi {d}mu-ul-lil₂-la₂-še₃ <unk> <unk>...<unk>...ba-gub
{ŋiš}ellag-a-ŋu₁₀ kur-ta...
{ŋiš}e <unk> a-ŋu₁₀ ganzerₓ(|KUR.ZA.KUR.ZI|)-da mu-un-da-šub
{d}en-ki-du₁₀ ed₂-de₃ ed₃-de₃
...šag₄-ga-a-ŋu₁₀ tab-ba gen₆-na-a-ŋu₁₀ ad gi₄-gi₄-a-ŋu₁₀...
...a₂-sag₃ nu-dab kur-ra...
...nu-dab...
...
...bi₂-du₈-a
...i₃-ŋal₂
...gig-ga...i
...dumu-ne 2(diš)-am₃ igi bi₂-du₈-a
...i₃-ŋal₂
...a-ab-tuš...
...3(diš)-am₃ igi bi₂-du₈-a
...i₃-ŋal₂
...a mu-na₈-na₈
...igi bi₂-du₈-a
a-na-gin₇ i₃-ŋal₂
lu₂ anše...
šag₄-ga-ni al-dug₃
...igi bi₂-du₈-a
...
dub-sar sag₉-ga-gin₇ a₂-ni ŋal₂ bi₂-in-taka₄
e₂-gal si...
...dumu-ne 6(diš)-am₃ igi...
...i₃-ŋal₂
...il₂-la-gin₇ šag₄-ga-ni al-dug₃
...7(diš)-am₃ igi...
...i₃-ŋal₂
...{ŋiš}gu-za ib₂-tuš di-da ŋiš ba-an-tuku
...igi...
...i₃-ŋal₂
...ninda i₃-gu₇-e
...
...igi...
...
...a na₈-na₈
...igi bi₂-du₈-a
...i₃-ŋal₂
...<unk> im-da-ab-gu₇-e
lu₂ ur-e gu₇-a igi bi₂-du₈-a
a-na-gin₇ i₃-ŋal₂
a₂ šu-ŋu₁₀ a₂ ŋiri₃-ŋu₁₀ a₂...
lu₂ dimgul ra igi...
a-na-gin₇...
a₂-še₃ ama-ŋu₁₀ lu₂ mu-na-be₂
{ŋiš}gag-e du₃-du₃...
niŋ₂-gu₇-e saŋ-du ninda bad-bad-de₃ niŋ₂ gul-gul...
munus nu-u₃-tud...igi...
a-na-gin₇ i₃-ŋal₂
{dug}sahar...ga til₃-la in-šub lu₂...
ŋuruš tur ur₂ dam-na-ke₄ tug₂ nu-sig₉-ga igi...
a-na-gin₇ i₃-ŋal₂
gi-šu-ak-a šu mi-ni-du₈ ugu gi-šu-ak-a gig <unk>...
ki-sikil tur ur₂ dam-na-ke₄ {ŋiš}dala₂ nu-du₁₀ igi bi₂-du₈-a
a-na-gin₇ i₃-ŋal₂
{tug₂}eš₅-tab-ba šu im-mi-du₈ ugu eš₅-tab-ba-a gig-ga i
lu₂ <unk> ni₂ buluŋ₅-ŋa₂ igi bi₂-du₈-a
a-na-gin₇ i₃-ŋal₂
gud-gin₇ im-gam <unk> im-da-gu₇-e
lu₂ ur₃ šub-ba igi bi₂-du₈-a
a-na-gin₇ i₃-ŋal₂
ŋiri₃-pad-a-ni...gidim-a-ni di in-du₈-a igi...
a-na-gin₇...
lu₂-sahar-šub-ba igi bi₂-du₈-a a-na-gin₇...
a al-bar-ra u₂ al-bar-ra
udug di in-du₈ bar-bi-a im-tuš
niŋin₃-ŋu₁₀ nu-sa₄-am₃ igi bi₂-du₈-a
a-na-gin₇ i₃-ŋal₂
{ŋiš}banšur...e-ne...
lu₂ izi...la₂ igi...
a-na-aš-am₃ gu₅-li-a-ŋu₁₀ nu-bi₂-in-tar...
en₃-bi in-tar gu₅-li-a-ŋu₁₀
gidim-a-ni kur-ta...e-bi-da an-e ba-e
šag₄ ba-sag₃ mu-ra-a-ni ba-uš₂
...nam-til₃-la...
en-e kur lu₂ til₃-la-še₃...na-an-gub